Sukrė (valstija)
Sukrė (isp. Sucre) – valstija, esanti šiaurės rytinėje Venesuelos dalyje. Ribojasi su Ansoategiu ir Monagasu pietuose. Iš šiaurės skalauja Karibų jūra ir Parijos įlanka. Tai 14-a pagal plotą ir 10-a pagal gyventojų skaičių šalies valstija. Administracinis centras – Kumana. Valstija pavadinta vieno iš Lotynų Amerikos išvaduotojų, Antonijo Chosė de Sukrės garbei.